Държавен вестник, бр. 87, 2004 г., стр. 11

Б Р О Й  87
Д Ъ Р Ж А В Е Н   В Е С Т Н И К
С Т Р .  11
(5) При изпращане по електронна поща или
по телефакс за дата на получаване се счита
датата на успешното изпращане на докумен-
та. Изпращането се удостоверява писмено от
секретариата на Арбитражния съд. В тези
случаи към делото се прилага и разпечатка от
информационната система на Арбитражния
съд, съответно от потвърждението за получа-
ване на факса.
(6) Сроковете за процесуални действия на
страните започват да текат от датата, на която
адресатът е получил или се счита, че е получил
съобщението съгласно ал. 4 и 5. Ако последни-
ят ден на срока изтича в неработен ден, срокът
изтича в първия работен ден.
Г л а в а  ч е т в ъ р т а
РЕШАВАЩ ОРГАН
Състав на решаващия орган
Чл. 12. (1) Арбитражният съд разглежда и
решава възложените му спорове чрез решаващ
орган, който може да се състои от един арбитър
или от трима арбитри.
(2) Страните могат да посочат за арбитър
всяко лице, което:
1. е пълнолетен български гражданин;
2. не е осъждано;
3. има най-малко 5 години юридически стаж.
(3) В случаите по чл. 121, ал. 3, изречение
трето, чл. 121, ал. 4, изречение второ и чл. 121,
ал. 5 ЗОП председателят на Арбитражния съд
не може да определя за арбитър, съответно за
председател на арбитражния състав:
1. адвокат, спрямо когото с влязло в сила
решение е наложено дисциплинарно наказание
по Закона за адвокатурата или съответно при-
ложимия чужд закон, освен ако лицето е реаби-
литирано;
2. лице, което е било член на управителен
или контролен орган на търговец, обявен в не-
състоятелност, ако са останали неудовлетворе-
ни кредитори.
(4) Съответните лица представят деклара-
ция пред председателя на Арбитражния съд за
липсата на обстоятелства по ал. 3.
(5) Съставът на решаващия орган може да
бъде определен и с арбитражното споразумение.
(6) Председателят на Арбитражния съд може
да предложи на страните да се съгласят делото
да бъде разгледано и решено от един арбитър,
който страните да определят по взаимно съгла-
сие или да предоставят на председателя на Ар-
битражния съд да го определи.
Един арбитър
Чл. 13. По съгласие на страните делото може
да бъде разгледано и решено от един арбитър.
В този случай те избират и резервен арбитър.
Ако страните не могат да постигнат съгласие
относно избора, арбитърът и резервният арби-
тър се определят от председателя на Арби-
тражния съд.
Състав от арбитри
Чл. 14. (1) След определянето на арбитри на
страните по реда на чл. 5, ал. 1 и 4, чл. 7, ал. 4 и
чл. 8, ал. 3 и 4 същите арбитри избират предсе-
дателя на решаващия орган в 7-дневен срок от
съобщението за избирането им.
(2) Ако арбитрите на страните не изберат
председателя на решаващия орган в срока по
ал. 1, той се определя от председателя на Ар-
битражния съд в 3-дневен срок.
(3) Решението на председателя на Арбитраж-
ния съд по ал. 2 е окончателно.
(4) В 3-дневен срок от конституирането на
решаващия орган арбитрите избират доклад-
чик по делото. Ако докладчик не бъде избран в
този срок, докладчик е председателят на арбит-
ражния състав.
Процедура за определяне на арбитър при невъз-
можност или бездействие на председателя на
Арбитражния съд
Чл. 15. (1) Ако председателят на Арбитраж-
ния съд е в обективна невъзможност да опреде-
ли арбитър, арбитърът се определя от лицето,
определено по реда на чл. 4, ал. 6 от устава на
Арбитражния съд към Агенцията по обществе-
ни поръчки.
(2) Ако липсва упълномощаване съгласно
чл. 4, ал. 6 от устава на Арбитражния съд към
Агенцията по обществени поръчки или предсе-
дателят не назначи арбитър в 30-дневен срок от
възникване на основание за това, всяка от стра-
ните в арбитражното производство може да
поиска от изпълнителния директор на Агенци-
ята по обществени поръчки определянето на
арбитър по реда на ал. 3 и 4.
(3) При постъпване на искане по ал. 2 изпъл-
нителният директор на Агенцията по общест-
вени поръчки поканва всеки от ищците, съот-
ветно от ответниците, в 3-дневен срок да посо-
чат до 3 лица, които са съгласни да бъдат наз-
начени като арбитри, и да представят деклара-
ции по чл. 17, ал. 2 на посочените от тях лица.
(4) В 3-дневен срок след изтичането на срока
по ал. 3 арбитърът се определя чрез жребий
между лицата, посочени от ищците, съответно
от ответниците, които са заявили съгласие да
бъдат назначени за арбитри и са представили
декларации по чл. 17, ал. 2. Жребият се провеж-
да в присъствието на страните.
Заместване на арбитър
Чл. 16. (1) Ако арбитърът не приеме избора,
почине, бъде възпрепятстван да изпълнява или
не изпълнява задълженията си повече от 15 дни,
той се замества от резервния арбитър. Същото
важи, когато арбитърът бъде внезапно възпре-
пятстван да участва в насроченото заседание.
Резервният арбитър продължава делото до окон-
чателното му приключване.
(2) При условията на ал. 1 председателят на
решаващия орган се заменя по реда, по който е
бил избран.